Publication: Magyar Közlöny
Issue: MK-2009-161 (Year: 2009, Number: 161)
Era: 2004-2010
Section: A külföldi bizonyítványok és oklevelek elismerésérõl szóló 2001. évi C. törvény 60/B. § (2) bekezdésének b) pontjában
Paragraph Index: 315

(5) Az Art. 23. § (6) be kez dé se he lyé be a kö vet ke zõ ren del ke zés lép: „(6) A 17. § (1) bekezdés a)–b) pontjában említett adózó a cégbírósághoz, illetve az egyéni vállalkozói tevékenységgel kapcsolatos ügyekben eljáró hatósághoz teljesített bejelentéssel tesz eleget az állami adóhatósághoz teljesítendõ változásbejelentési kötelezettségének azon adókötelezettséget érintõ adatai tekintetében, amelyeknek változásáról a cégbíróság, illetve az egyéni vállalkozók nyilvántartását vezetõ szerv külön jogszabály alapján az állami adóhatóságot értesíti. A 17. § (1) bekezdés b) pontjában említett adózó a fõtevékenység változását a változást követõ 15 napon belül az állami adóhatósághoz jelenti be az 1893/2006/EK rendelet szerint.”

Source: https://magyarkozlony.hu/hivatalos-lapok/31924e95a3c65519028d8611cca53abad0c1705a/dokumentumok/0c7456f07628317a75f0e7d259af52bb156ef394/letoltes